*Приложение A*

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИТЕ ПРЕДЛОЖЕНИЯ**

**ПРОГРАМА „ВЪЗОБНОВЯЕМА ЕНЕРГИЯ, ЕНЕРГИЙНА ЕФЕКТИВНОСТ И ЕНЕРГИЙНА СИГУРНОСТ“**

**Рехабилитация и модернизация на общинска инфраструктура - системи за външно изкуствено осветление на общините**

1. **МЕТОДОЛОГИЯ ЗА ОЦЕНКА**

Програмният оператор на Програма „Възобновяема енергия, енергийна ефективност, енергийна сигурност“ извършва оценката на проектните предложения, подадени до крайния срок на подаване (т. 16.3 от Насоките за кандидатстване), при спазване настоящите критерии и методология за оценка. Оценката се състои от Етап 1: Оценка на административното съответствие и допустимостта (ОАСД) и Етап 2: Техническа и финансова оценка (ТФО).

Критериите и методологията за оценка не подлежат на изменение по време на провеждането на процедурата по оценка.

В рамките на настоящата процедура всеки Кандидат може да подаде само едно проектно предложение. В случай че един и същи Кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

**ЕТАП 1: ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА**

Програмният оператор (ПО) ще провери изпълнението на критериите за административното съответствие и допустимостта, основани на информацията, включена във Формуляра за кандидатстване и приложенията към него. При извършването на ОАСД се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

Когато при проверка на проектно предложение се установи липса на документ и/или несъответствие, до Кандидата се изпраща писмо с искане на допълнителни документи/информация. Срокът за отстраняване на посочените в писмото несъответствия е не по-малко от пет работни дни.

Искането за предоставяне на документи/информация се изпраща чрез Модула за електронни услуги на ИСУН 2020, за което Кандидатът получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на Кандидата в ИСУН 2020 са невъзможни.

**ЕТАП 2: ТЕХНИЧЕСКА И ФИНАНСОВА ОЦЕНКА**

Техническата и финансовата оценка се извършва въз основа на определени критерии, които са съобразени със спецификата на настоящата процедура за подбор на проектни предложения. Програмният оператор ще провери и ще оцени информацията, включена във Формуляра за кандидатстване и в документите, приложени към него.

По време на процеса на оценяване ПО си запазва правото да поиска уточнения и допълнителни документални доказателства, които могат да се окажат необходими.

1. **КРИТЕРИИ ЗА ОЦЕНКА НА ПРОЕКТНИТЕ ПРЕДЛОЖЕНИЯ**
2. **АДМИНИСТРАТИВНО СЪОТВЕТСТВИЕ И ДОПУСТИМОСТ**

| **Критерии** | **ДА** | **НЕ** | **Н/П** | **Забележки:** |
| --- | --- | --- | --- | --- |
| 1. Формулярът за проектното предложение е подаден в рамките на крайния срок чрез системата ИСУН 2020 |  |  |  |  |
| 1. Формулярът за проектното предложение е с попълнени всички раздели |  |  |  | Формуляр за кандидатстване |
| 1. Формулярът за проектното предложение е попълнен на английски и на български език[[1]](#footnote-1) |  |  |  | Формуляр за кандидатстване |
| 1. Формулярът за проектното предложение e подписан с КЕП от законния представител на Кандидата или оправомощено за целите на подаването на проектното предложение лице |  |  |  | Формуляр за кандидатстване |
| 1. Кандидатът е представил документ за оправомощаване за подаване на проектното предложение с КЕП (в случай че е приложимо) – подписан и датиран от законния представител на кандидата съгласно документа за създаване/акта за учредяване, сканиран и прикачен в ИСУН 2020.   Квалифицираният електронен подпис (КЕП) за подаване на проектното предложение следва да е валиден към датата на кандидатстване. |  |  |  | Приложение към Формуляра за кандидатстване - Документ за оправомощаване за подаване на проектното предложение с КЕП (в случай, че е приложимо), подписан, датиран, сканиран и прикачен в ИСУН 2020. |
| 1. Фактури за закупена електрическа енергия и съпътстващи услуги, използвани като придружителна информация при извършването на обследване за енергийна ефективност на системата/ите за външно изкуствено осветление – копия, сканирани и прикачени в ИСУН 2020 |  |  |  | Приложени документи към Формуляра за кандидатстване. |
| 1. Декларация относно статута на Кандидата по ЗДДС, попълнена по образец– подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване - Приложение J към Насоките за кандидатстване. |
| 1. Декларация за наличие/липса на двойно финансиране - подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване - Приложение N към Насоките за кандидатстване. |
| 1. В случай че проекта се изпълнява с Партньор/и Кандидатът е представил проект на Споразумение за партньорство/Писмо за намерение за партньорство - копие, сканирано и прикачено в ИСУН 2020 |  |  |  | Приложени документи към Формуляра за кандидатстване - Писмо за намерение/Проект на Споразумение за партньорство (Приложение O).  Споразумението за партньорство се изготвя на английски език в случай на чуждестранен Партньор. |
| 1. В случай че проекта ще се изпълнява с Партньор/и Кандидатът е представил Удостоверение за регистрация (или подобен документ), издадено от компетентния орган в страната-донор/ страната на Партньора/ страната-бенефициент - копие, сканирано и прикачено в ИСУН 2020 |  |  |  | Приложени документи към Формуляра за кандидатстване - Удостоверение за регистрация (или подобен документ) се представя от Кандидата в случай на чуждестранен Партньор. Посоченият документ следва да се представи на английски език в случай на чуждестранен Партньор. |
| 1. Удостоверение за код на икономическа дейност по данни за последната приключила финансова година, издадено от Националния статистически институт или еквивалентен документ за чуждестранните Партньори за последната приключила финансова година - копие, сканирано и прикачено в ИСУН 2020.   Удостоверението се представя от Кандидата на български език, в случай че Партньорът е български и на английски език, в случай че Партньорът е чуждестранен. |  |  |  | Приложени документи към Формуляра за кандидатстване. |
| 1. Декларация за минимални и държавни помощи от Партньора – попълнена по образец (Приложение M) – подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване. |
| 1. Автобиографии на членовете на екипа за управление на проекта - подписани, сканирани и прикачени в ИСУН 2020:  * Ръководител на екипа; * Технически експерт; * Финансов експерт. |  |  |  | Приложени документи към Формуляра за кандидатстване – Попълнено Приложение P за всеки един от екипа за управление на проекта |
| 1. Кандидатът е община на територията на Република България |  |  |  | Придружителни документи към Формуляр за кандидатстване – Решение на Общинския съвет, Регистър на административно-териториалните единици |
| 1. Кандидатът е представил Решение на Общинския съвет за съгласие общината да кандидатства по настоящата процедура и ако е приложимо – за даване на съгласие за общинско сътрудничество с Партньора/ите |  |  |  | Придружителни документи към Формуляр за кандидатстване, копие от Решение на Общинския съвет, в съответствие с чл. 59 и следващите от Закона за местното самоуправление и местната администрация – копие, сканирано и прикачено в ИСУН 2020 |
| 1. Кандидатът е собственик на системата/ите за външно изкуствено осветление - копие, сканирано и прикачено в ИСУН 2020 |  |  |  | Придружителни документи към Формуляр за кандидатстване.  Кандидатът следва да представи акт за общинска собственост/документ за всяка система за външно изкуствено осветление. |
| 1. Системата за външно изкуствено осветление е в имот - публична общинска собственост на Кандидата: 2. Акт за общинска собственост - заверен с подпис и печат копие, сканиран и прикачен в ИСУН 2020, или 3. Декларация, че системата за външно изкуствено осветление е в имот/и - публична общинска собственост (свободен текст) - подписана, датирана, сканирана и прикачена в ИСУН 2020.   Кандидатът следва да представи акт за общинска собственост/документ за всяка система за външно изкуствено осветление. |  |  |  | Формуляр за кандидатстване, Придружителни документи - акт за общинска собственост или декларация |
| 1. Кандидатът е представил подписана и датирана от законния представител на Кандидата, сканирана и прикачена в ИСУН 2020 (Приложение I ) декларация, че:  * е запознат с условията за кандидатстване; * ще бъде пряко отговорен за управлението и изпълнението на дейностите по проекта; * е удостоверил идентичността на двата езика (български език и английски език); * е удостоверил участието на консултанти при подготовката на проектното предложение. |  |  |  | Придружителни документи към Формуляра за кандидатстване – Приложение I към Насоките за кандидатстване |
| 1. Кандидатът не попада, под което и да е от условията, изброени в критериите за недопустимост на Кандидатите по т. 8.2. от Насоките за кандидатстване |  |  |  | Придружителни документи към Формуляра за кандидатстване – Декларация за липса на основания за недопустимост по образец Приложение K от законния представител на Кандидата |
| 1. Партньорът/ите е допустим по настоящата процедура, съгласно т. 9.1 от Насоките за кандидатстване |  |  |  | Придружителни документи към Формуляра за кандидатстване - удостоверение за регистрация на Партньора (или подобен документ) |
| 1. Партньорът/ите притежава/т опит или експертиза в изпълнението на дейности по енергийна ефективност (в случай че проекта ще се изпълнява с помощта на Партньор/и) |  |  |  | Придружителни документи към Формуляра за кандидатстване – Споразумение за партньорство/Проект на Споразумение за партньорство/Писмо за намерение.  Последният одобрен Устав (или подобен документ)/Референция/Информация от официалната интернет страница на Партньора или друг документ, който доказва, че партньорът притежава опит или експертиза в изпълнението на дейности по енергийна ефективност. |
| 1. Партньорът/ите не развива/т своята основна икономическа дейност и дейността, за която кандидатства/т за финансиране в следните сектори:  * сектора на рибарството и аквакултурите, уредени с Регламент (ЕС) № 1379/2013; * сектора на първично производство на селскостопански продукти; * сектора на преработката и търговията със селскостопански продукти, в следните случаи: * когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или * когато помощта е свързана със задължението да бъде прехвърлена частично или изцяло на първичните производители. * помощи за дейности, свързани с износ за трети държави или държави-членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа; * помощите, подчинени на преференциалното използване на национални продукти спрямо вносни такива. |  |  |  | Придружителни документи към Формуляра за кандидатстване – Декларация за минимални и държавни помощи от Партньора, Удостоверение за код на икономическа дейност по данни за последната приключила финансова година, издадено от Националния статистически институт или еквивалентен документ за чуждестранните Партньори за последната приключила финансова година. |
| 1. Проектното предложение не съдържа дейности за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение. |  |  |  | Формуляр за кандидатстване - описание на допустимите дейности, които ще бъдат изпълнявани от Кандидата и Партньора. |
| 1. Партньорът/ите не попада/т, под което и да е от условията, изброени в т. 9.2. от Насоките за кандидатстване |  |  |  | Придружителни документи към Формуляра за кандидатстване – Декларация за липса на основания за недопустимост на Партньора по т. 9.2. от Насоките за кандидатстване - Приложение L |
| 1. Целта(-ите) на Проекта е/са допустима (-и) и е/са в съответствие с целите на настоящата процедура |  |  |  | Формуляр за кандидатстване |
| 1. Предложението за проект допринася за общите цели на ФМ на ЕИП |  |  |  | Формуляр за кандидатстване |
| 1. Предложението за проект отговаря на изискванията дейностите да се изпълняват на територията на България и в страна-донор (ако е приложимо) |  |  |  | Формуляр за кандидатстване |
| 1. Проектът включва дейности, свързани с реконструкция и модернизация на система/и за външно изкуствено осветление на общината |  |  |  | Формуляр за кандидатстване, придружителни документи: Доклад от обследване за енергийна ефективност |
| 1. Предложените за изпълнение мерки за енергийна ефективност са препоръчани на Кандидата с Доклад от обследване за енергийна ефективност   Когато проектното предложение включва повече от една система за външно изкуствено осветление, енергоспестяващите мерки (ЕСМ) могат да бъдат препоръчани с едно или повече обследвания за енергийна ефективност. В този случай Докладът/ите от обследването/ята за енергийна ефективност трябва да съдържа/т данни за всяка една система за индикатори 1, 2 и 3 по т. 4 от Насоките за кандидатстване. |  |  |  | Формуляр за кандидатстване, Придружителни документи: Доклад от обследване за енергийна ефективност -подписан/и с КЕП от представител на АУЕР, прикачен/и в ИСУН 2020 |
| 1. Кандидатът е представил Становище за съответствие с вписано одобрение на Доклада/ите от обследването за енергийна ефективност |  |  |  | Формуляр за кандидатстване, придружителни документи - По настоящата процедура са допустими само проекти, които са получили от Агенцията за устойчиво енергийно развитие Становище за съответствие с вписано одобрение на Доклада/ите от обследването за енергийна ефективност.  Становището за съответствие трябва да е издадено до крайният срок за подаване на проектни предложения по настоящата процедура.  Кандидат, който не представи към проектното предложение Становище за съответствие с вписано одобрение на Доклада от обследването за енергийна ефективност се отстранява на етап оценка за административното съответствие и допустимостта.  Кандидат, който представи към проектното предложения Становище за съответствие с вписано одобрение на Доклада от обследването за енергийна ефективност, издадено след крайния срок за кандидатстване, посочен в т. 16.3. от Насоките за кандидатстване, се отстранява на етап оценка за административното съответствие и допустимостта. |
| 1. Кандидатът е представил работен проект в съответствие с изискванията на националното законодателство (при кандидатстване по Вариант 1) |  |  |  | Формуляр за кандидатстване, придружителни документи: Работен проект, изготвен в съответствие със Закона за устройство на територията и подзаконовата нормативна уредба към него. |
| 1. Проектът се изпълнява в рамките на приложимите режими „не помощ“ за кандидата и „не помощ“ или минимална помощ за партньора (ако е приложимо) |  |  |  | Формуляр за кандидатстване, придружителни документи Декларация за минимални и държавни помощи |
| 1. Дейностите по проекта не са започнали преди подаването на Формуляра за кандидатстване |  |  |  | Формуляр за кандидатстване, придружителни документи: Декларация за минимални и държавни помощи, Декларация за наличие/липса на двойно финансиране |
| 1. Проектното предложение съдържа дейности за информираност и публичност |  |  |  | Формуляр за кандидатстване |
| 1. Продължителността на проекта не надхвърля 18 (осемнадесет) месеца |  |  |  | Формуляр за кандидатстване |
| 1. Размерът на исканата безвъзмездна финансова помощ е по-голям или равен на 200 000 евро |  |  |  | Формуляр за кандидатстване |
| 1. Размерът на исканата безвъзмездна финансова помощ не надвишава 600 000 евро |  |  |  | Формуляр за кандидатстване |

**В случай че след допълнителното им изискване, документите не бъдат предоставени от Кандидата или са представени, но не съгласно изискванията в Насоките за кандидатстване, проектното предложение се отхвърля или на следващия етап на оценката проектното предложение ще бъде оценено вземайки предвид липсата на съответния документ или няма да бъде признат съответният заявен в бюджета разход. Разясненията и документите, които Кандидатите представят, не могат да водят до качествено подобрение на проектното предложение.**

**ТЕХНИЧЕСКА И ФИНАНСОВА ОЦЕНКА – ЕТАП 2**

| **Критерии за техническа и финансова оценка** | **Максимален брой точки** | | **Източник на проверка** |
| --- | --- | --- | --- |
| 1. **Съответствие с целите на ФМ на ЕИП 2014-2021 г.:** | **2** | | *Формуляр за кандидатстване* |
| Проектното предложение съдържа детайлна и ясна информация за приноса на проекта за постигане на общите цели на ФМ на ЕИП 2014-2021 г. за намаляване на икономическите и социалните различия в ЕИП и за укрепване на двустранните отношения между страните-донори и държавите бенефициери | **2** | |  |
| Проектното предложение съдържа информация за приноса на проекта за постигане на общите цели на ФМ на ЕИП 2014-2021 г. за намаляване на икономическите и социалните различия в ЕИП и за укрепване на двустранните отношения между страните-донори и държавите бенефициери, която не е достатъчно детайлна или ясна | **1** | |  |
| 1. **Хоризонтални принципи на ФМ на ЕИП 2014-2021 г.:** | **3** | | *Формуляр за кандидатстване* |
| Проектното предложение допринася за постигане на всички 3 хоризонтални принципи на Програмата, посочени в т. 3 от Насоките за кандидатстване | **3** | |  |
| Проектното предложение допринася за постигане на 2 от хоризонталните принципи на Програмата, посочени в т. 3 от Насоките за кандидатстване | **2** | |  |
| Проектното предложение допринася за постигане на 1 от хоризонталните принципи на Програмата, посочени в т. 3 от Насоките за кандидатстване | **1** | |  |
| Проектното предложение не допринася за постигане на нито един от хоризонталните принципи на Програмата, посочени в т. 3 от Насоките за кандидатстване | **0** | |  |
| 1. **Постигане на целта на процедурата:** | **2** | | *Формуляр за кандидатстване* |
| Проектното предложение съдържа детайлна и ясна информация за приноса на проекта за постигане на целта на процедурата | **2** | |  |
| Проектното предложение съдържа информация за приноса на проекта за постигане на целта на процедурата, която не е достатъчно детайлна или ясна | **1** | |  |
| 1. **Проектното предложение съдържа:**  * Ясно описание на целите на проекта; * Релевантна информация за целевите групи; * Ясно описание на логическата последователност на дейностите, в т.ч. реалистичен времеви обхват, начало и край на всяка от дейностите; * Реалистичен План за информираност и публичност. | **4** | | *Формуляр за кандидатстване, т. 7 „План за изпълнение/Дейности по проекта“ или т. 11 „Допълнителна информация необходима за оценка на проектното предложение“* |
| Изпълнени са 4 от гореописаните изисквания | **4** | |  |
| Изпълнени са 3 от гореописаните изисквания | **3** | |  |
| Изпълнени са 2 от гореописаните изисквания | **2** | |  |
| Изпълнено е 1 от гореописаните изисквания | **1** | |  |
| Не е изпълнено нито едно от гореописаните изисквания | **0** | |  |
| 1. **Отношение на годишните енергийни спестявания към годишното потребление на електрическа енергия при базово състояние в резултат на енергоспестяващите мерки (ЕСМ) – Y, %** | **20** | | *Доклад от обследване за енергийна ефективност*    *Изчислява се по следната формула:*    *Y = ((Eb-Eesm+Eres)/Eb)\*100, (%), където*   * *Eb e годишното количество потребена електрическа енергия при базово състояние преди ЕСМ, kWh;* * *Еres e годишното количество потребена електрическа енергия от възобновяем източник (ВИ), kWh ако е предвидено въвеждането на съоръжение/я за производство и съхранение на електрическа енергия от ВИ. Когато това не е предвидено Еres = 0 kWh;* * *Eesm e годишното количество потребена електрическа енергия от електроразпределителната мрежа след изпълнение на ЕСМ без въвеждане на съоръжение/я за производство и съхранение на електрическа енергия от ВИ, kWh.*   *В случай на повече от една система за външно изкуствено осветление* *Eb, Eesm и Еres се изчисляват като суми от количествата потребена електрическа енергия от всички системи.*  *Количеството енергийни спестявания трябва да се актуализира съгласно техническите параметри заложени в работния проект (при Вариант 1).* |
| Y >70 % | 20 | |  |
| 60% < Y ≤ 70% | 18 | |  |
| 50% < Y ≤ 60% | 15 | |  |
| 40% < Y ≤ 50% | 11 | |  |
| 30% < Y ≤ 40% | 6 | |  |
| 20% < Y ≤ 30% | 1 | |  |
| Y ≤ 20% | 0 | |  |
| 1. **Ефективност на инвестицията за енергийна ефективност като съотношение на необходимата инвестиция в лева към количеството спестени емисии парникови газове в тонове CO2 еквивалент на годишна база - I лв./tCO2** | **20** | | *Формуляр за кандидатстване т. 5 „Бюджет“ и т. 6 „Финансова информация – източници на финансиране“, Доклад от обследване за енергийна ефективност.*  *Ефективността на инвестицията за енергийна ефективност се изчислява по следната формула:*  *I= S/C, (лв./tСО2), където*   * *S e общата стойност на* *БФП по проекта, лв.;* * *С е очакваното годишно количество спестени емисии парникови газове от ЕСМ в проектното предложение, tCO2.*   *Определянето на количеството емисии на парникови газове в Доклада от обследване за енергийна ефективност е въз основа на количеството спестена енергия умножена по емисионен фактор от 1.18 tCO2/MWh и се изчислява по следната формула:*  *С=( (Eb-Eesm+Eres)/1000)\*1.18, tCO2*  *където:*   * *Eb e годишното количество потребена електрическа енергия при базово състояние преди ЕСМ;* * *Еres e годишното количество потребена електрическа енергия от ВИ, kWh ако е предвидено въвеждането на съоръжение/я за производство и съхранение на електрическа енергия от ВИ. Когато това не е предвидено Еres = 0 kWh;* * *Eesm e годишното количество потребена електрическа енергия от електроразпределителната мрежа след изпълнение на ЕСМ без въвеждане на съоръжение/я за производство и съхранение на електрическа енергия от ВИ, kWh.*   *Количеството спестени емисии парникови газове в тонове CO2 еквивалент трябва да се актуализират съгласно техническите параметри заложени в работния проект (при Вариант 1).* |
| Ефективност на инвестицията ≤ 300 лв./tCO2 | 20 | |  |
| Ефективност на инвестицията > 300 лв./tCO2 и ≤ 600 лв./tCO2 | 18 | |  |
| Ефективност на инвестицията > 600 лв./tCO2 и ≤ 1000 лв./tCO2 | 15 | |  |
| Ефективност на инвестицията > 1000 лв./tCO2 и ≤ 1400 лв./tCO2 | 11 | |  |
| Ефективност на инвестицията > 1400 лв./tCO2 и ≤ 1800 лв./tCO2 | 6 | |  |
| Ефективност на инвестицията > 1800 лв./tCO2 и ≤ 2200 лв./tCO2 | 1 | |  |
| Ефективност на инвестицията > 2200 лв./tCO2 | 0 | |  |
| 1. **Срок на откупуване – ROI, месеци** | **10** | | *Формуляр за кандидатстване, т. 5 „Бюджет“ и т. 6 „Финансова информация – източници на финансиране“,* *Доклад от обследване за енергийна ефективност*  *Срокът на откупуване се изчислява по формулата:*  *ROI = (S/Sesm)\*12, месеци*  *където:*   * *S e общата стойност на* *БФП по проекта, лв.;* * *Sesm е очакваната стойност на годишните енергийни спестявания, лв.*   *Показателят Sesm се определя по следната формула:*  *Sesm = (Eb-Eesm+Eres)\*P, лева, където:*   * *Eb e годишното количество потребена електрическа енергия при базово състояние преди ЕСМ, kWh;* * *Еres e годишното количество потребена електрическа енергия от ВИ, kWh ако е предвидено въвеждането на съоръжение/я за производство и съхранение на електрическа енергия от ВИ. Когато това не е предвидено Еres = 0 kWh;* * *Eb e годишното количество потребена електрическа енергия при базово състояние, kWh;* * *Eesm e годишното количество потребена електрическа енергия от електроразпределителната мрежа след изпълнение на ЕСМ без въвеждане на съоръжение/я за производство и съхранение на електрическа енергия от ВИ, kWh;* * *P e средно претеглена крайна цена на електрическата енергия съгласно т. 4 от Насоките, лв./* *kWh.* |
| Срок на откупуване ≤ 60 м. | 10 | |  |
| Срок на откупуване > 60 м. и ≤ 72 м. | 8 | |  |
| Срок на откупуване > 72 м. и ≤ 84 м. | 6 | |  |
| Срок на откупуване > 84 м. и ≤ 96 м. | 4 | |  |
| Срок на откупуване > 96 м. и ≤ 120 м. | 2 | |  |
| Срок на откупуване > 120 м. | 0 | |  |
| 1. **Дял на електрическата енергия, произведена от възобновяеми източници в общото потребление на електрическа енергия в реконструираната система/и след прилагане на ЕСМ – Z, %** | **8** | | *Формуляр за кандидатстване, Доклад от обследване за енергийна ефективност.*  *Изчислява се по формулата:*  *Z= ((Eres/(E + Eres))\*100, %, където:*   * *Еres e годишното количество потребена електрическа енергия от ВИ, kWh ако е предвидено въвеждането на съоръжение/я за производство и съхранение на електрическа енергия от ВИ;* * *E e годишното количество потребена електрическа енергия от електроразпределителната мрежа след изпълнение на ЕСМ, в т.ч. въвеждане на съоръжение/я за производство и съхранение на електрическа енергия от ВИ, kWh.* |
| Z >10% | 8 | |  |
| 5% < Z ≤ 10% | 6 | |  |
| Z ≤ 5% | 4 | |  |
| Проектното предложение не предвижда доставка и монтаж на съоръжение/я за производство и съхранение на електрическа енергия от ВИ на електрическа енергия за собствено потребление на системата за външно изкуствено осветление, Z = 0 % | 0 | |  |
| 1. **Система за автоматизация и управление на системата за външно изкуствено осветление** | **6** | | *Формуляр за кандидатстване, т. 7 „План за изпълнение/Дейности по проекта“, Доклад от обследване за енергийна ефективност и работен проект ако има такъв* |
| Проектното предложение предвижда въвеждане или свързване към Система за автоматизация и управление на системата за външно изкуствено осветление | 6 | |  |
| Проектното предложение не предвижда въвеждане или свързване към Система за автоматизация и управление на системата за външно изкуствено осветление | 0 | |  |
| 1. **Мониторинг за потреблението на електрическа енергия** | **6** | | *Формуляр за кандидатстване, т. 7 „План за изпълнение/Дейности по проекта“, Доклад от обследване за енергийна ефективност и работен проект ако има такъв* |
| Проектното предложение предвижда доставка и монтаж на нови средства за измерване и контрол на потреблението на електрическа енергия | 6 | |  |
| Проектното предложение не предвижда доставка и монтаж на нови средства за измерване и контрол на потреблението на електрическа енергия | 0 | |  |
| 1. **Участие на Партньор/и от страна-донор при изпълнение на дейностите по проекта** | **5** | | *Формуляр за кандидатстване*  *Писмо за намерение/Проект на Споразумение /Споразумение за партньорство с партньор от страна-донор по Програма ВЕЕЕЕС (Норвегия, Исландия и Лихтенщайн)* |
| Налице е/са Партньор/и от страна-донор, ангажиран/и с проекта | 5 | |  |
| Не е налице Партньор/и от страна-донор, ангажиран/и с проекта | 0 | |  |
| 1. **Степен на проектна готовност** | **6** | | *Формуляр за кандидатстване, т. 7 „План за изпълнение/Дейности по проекта“, Доклад от обследване за енергийна ефективност и Работен проект ако има такъв.* |
| При кандидатстване **по Вариант 1** с извършено обследване за енергийна ефективност на системата/ите за външно изкуствено осветление и изготвен работен проект, разработен и одобрен съобразно нормативните изисквания, **са изпълнени едновременно всички следни условия**:  (а) Обследването за енергийна ефективност и работния проект съдържат избор на класове за осветление, определят технически изисквания, включват изчисляване на светлотехнически показатели и показатели за енергийна ефективност в съответствие със стандартизационен документ за улично осветление СД CEN/TR 13201-1 и български стандарти за улично осветление: БДС EN 13201-2, БДС EN 13201 – 3 и БДС EN 13201 – 5.  (б) Обследването за енергийна ефективност и работния проект съдържат данни за избрания вид осветител с данни за светлоразпределение, номинална мощност и светлинен поток, като стойността на светлинния добив да е не по-малко от 120 lm/W, а за светлоразпределение да са с 0.0% излъчване на светлинен поток нагоре съгласно Критериите на Европейския съюз за зелени обществени поръчки за улично осветление и пътна сигнализация.  (в) Техническите параметри и инвестиционните разходи, заложени в работния проект, съответстват на техническите параметри, при които са изчислени показателите за спестяване на енергия и емисиите на парникови газове, и размера на инвестиционните разходи в Доклада от обследването за енергийна ефективност, или водят до по-добри резултати. | 6 | |  |
| При кандидатстване **по Вариант 2** с извършено обследване за енергийна ефективност на системата за външно изкуствено осветление, **са изпълнени едновременно всички следни условия**:  (а) Докладът от обследването за енергийна ефективност е изготвен в съответствие с наредбата по чл. 57, ал. 6 от Закона за енергийната ефективност и при спазване изискванията на стандартизационен документ за улично осветление СД CEN/TR 13201-1 и български стандарти за улично осветление: БДС EN 13201-2, БДС EN 13201 – 3 и БДС EN 13201 – 5. За целите на настоящата процедура при извършване на енергийно обследване оценката на спестените емисии на парникови газове се изчислява при емисионен фактор от 1.18 tCO2/MWh.  (б) Обследването за енергийна ефективност съдържа данни за избрания вид осветител с данни за светлоразпределение, номинална мощност и светлинен поток, като стойността на светлинния добив да е не по-малко от 120 lm/W, а за светлоразпределение да са с 0.0% излъчване на светлинен поток нагоре съгласно Критериите на Европейския съюз за зелени обществени поръчки за улично осветление и пътна сигнализация. | 1 | |  |
| Не са изпълнени едновременно всички гореописаниусловия за съответния вариант на кандидатстване | 0 | |  |
| 1. **Анализ на риска** | **4** | | *Формуляр за кандидатстване, т. 11 „Допълнителна информация“* |
| В проектното предложение е представен анализ на риска, който съдържа информация за:  (а) Основните финансови, човешки, материални, технологични и информационни ресурси, необходими за изпълнение на дейностите по проекта и за осигуряване устойчивостта на неговите резултати;  (б) Възможните рискове, вероятността от възникването им и отражението, което биха имали върху постигане на резултатите на проекта  (в) Мерките, които Кандидатът предвижда за осигуряване на необходимите ресурси и за предотвратяване, смекчаване, прехвърляне или приемане и управление на установените рискове. | 4 | |  |
| Анализът на риска е наличен, но информацията за основните институционални, оперативни и финансови рискове не е достатъчно ясна, за да може да гарантира постигането и дългосрочната устойчивост на резултатите от проекта или анализ на риска въобще не е наличен | 0 | |  |
| 1. **Капацитет на Кандидата за изпълнение и управление на проекта** | **4** | | *Автобиографии, Формуляр за кандидатстване, т. 9 „Екип“*  *.* |
| В екипа по проекта са включени ръководител, технически и финансов експерт, всеки от които притежава най-малко три години опит в инфраструктурни проекти и/или проекти за енергийна ефективност | 4 | |  |
| Ръководителят на проекта притежава най-малко три години опит в инфраструктурни проекти и/или проекти за енергийна ефективност | 2 | |  |
| Не е изпълнено нито едно от горните условия | 0 | |  |
| 1. **Реалистичност на разходите по проекта** | **10** | | *Формуляр за кандидатстване – т. 1 „Основни данни“, т. 5 „Бюджет“, т. 7 „План за изпълнение/Дейности по проекта“.*  *Доклад от обследване за енергийна ефективност и работен проект ако има такъв* |
| **Всички разходи** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение и  **Всички разходи** са в съответствие с праговете, заложени в Насоките за кандидатстване (където е приложимо) и  **Всички бюджетни редове** са коректно обособени и попълнени съгласно изискванията на т. 13.4 от Насоките за кандидатстване. | 10 | |  |
| **Всички разходи** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение и  **Всички разходи** са в съответствие с праговете, заложени в Насоките за кандидатстване (където е приложимо), но  Не **всички** **бюджетни редове** са коректно обособени и попълнени съгласно изискванията на т. 13.4 от Насоките за кандидатстване. | 8 | |  |
| **Всички разходи** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение, но  **Не всички разходи** са в съответствие с праговете, заложени в Насоките за кандидатстване (където е приложимо) | 6 | |  |
| **Всички разходи** са допустими съгласно т. 13.2 от Насоките за кандидатстване, но  **Не всички разходи** са обосновани и съответстват на дейностите, предвидени за изпълнение. | 4 | |  |
| **Не всички разходи**, включени в бюджета са допустими съгласно т. 13.2 от Насоките за кандидатстване **но в случай на извършване на промяна в бюджета основната цел на проекта е възможно да бъде постигната**. | 2 | |  |
| Не всички разходи, включени в бюджета са допустими, и в случай на извършване на промяна в бюджета основната цел на проекта няма да бъде постигната.  Оценка „0“ се присъжда задължително и в случаите, когато Оценителната комисия премахне всички разходи за мерки за енергийна ефективност и/или когато в резултат на редуциране на бюджета на проекта, общата сума на БФП за проектното предложение е по-ниска от 200 000 евро. | 0 | |  |
|  | | | |
| **В случай че проектното предложение получи „0” точки по критерий 2, 4, 5, 6, 12, 14 или 15 проектното предложение се отхвърля!**  **В случай че проектното предложение получи по-малко от „60” точки по всички критерии, проектното предложение се отхвърля!** | | | |
| ***Максимален брой точки:*** | **110** |  | |

1. В случай на разминаване между текстовете, водещ е текстът на български език. [↑](#footnote-ref-1)