*Приложение F*

**ФИНАНСОВ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2014-2021**

**МИНИСТЕРСТВО НА ЕНЕРГЕТИКАТА**

**ПРОГРАМА „ВЪЗОБНОВЯЕМА ЕНЕРГИЯ, ЕНЕРГИЙНА ЕФЕКТИВНОСТ И ЕНЕРГИЙНА СИГУРНОСТ“**

**Покана за набиране на проектни предложения**

**НОМЕР: BGENERGY-2.001**

**Процедура „Рехабилитация и модернизация на общинската инфраструктура - системи за външно изкуствено осветление на общините“**

**ДОГОВОР ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

|  |  |
| --- | --- |
| **РЕГИСТРАЦИОНЕН НОМЕР НА ДОГОВОРА:** | **…** |
| **НАИМЕНОВАНИЕ НА ПРОЕКТА:** | **…** |
| **НАИМЕНОВАНИЕ НА БЕНЕФИЦИЕНТА** |  |

Днес, .................. г. в гр. София, между:

Министерство на енергетиката, в качеството му на Програмен оператор по Програма „ВЪЗОБНОВЯЕМА ЕНЕРГИЯ, ЕНЕРГИЙНА ЕФЕКТИВНОСТ И ЕНЕРГИЙНА СИГУРНОСТ“ (Програмата), финансирана от Финансовия механизъм на Европейското икономическо пространство 2014 – 2021 (ФМ на ЕИП), представлявано от …………………………………………………………………………, заместник-министър на енергетиката и

…………………………………………………………………………………, [*длъжност*], дирекция „Финанси, управление на собствеността, информационно и комуникационно обслужване“

наричано по-долу Програмен оператор, от една страна,

и

[*пълно наименование на Бенефициента*], [*правен статут*], [*ЕИК*], със седалище ………………………………………………………………………………………………, представлявано/а от [*име, презиме, фамилия и длъжност на представляващия*], наричан по-долу Бенефициент, от друга страна,

на основание чл. 7.6 от Регламента за изпълнение на Финансовия механизъм на Европейското икономическо пространство 2014-2021 г. и Решение ……… на Ръководителя на Програмния оператор на Програмата относно проектно предложение с входящ номер: ИСУН ……………………

се сключи настоящия договор за следното:

**Раздел I**

**ПРЕДМЕТ НА ДОГОВОРА И СРОК**

**Чл. 1.** **(1)** С настоящия Договор Програмният оператор предоставя на Бенефициента безвъзмездна финансова помощ за изпълнение на Проект: „[*номер и наименование на проекта*]", наричан по-нататък „Проекта”, а Бенефициентът приема безвъзмездната финансова помощ и се задължава да изпълни Проекта.

**(2)** Бенефициентът изпълнява Проектавъв вида, одобрен от Програмния оператор (Проектното предложение) с място на изпълнение [*подробно се описва мястото на изпълнение*].

**Чл. 2.** Програмният оператор предоставя безвъзмездната финансова помощ, а Бенефициентът изпълнява Проекта при условията на настоящия Договор, Общите условия към него и приложенията, неразделна част от него.

**Чл. 3.** Настоящият Договор влиза в сила от датата на подписването му от двете страни и е валиден между тях до приключване на изпълнението на всички задължения по него, освен ако не бъде предсрочно прекратен.

**Чл. 4.** **(1)** Срокът за изпълнение на Проекта е …………. месеца от започване на изпълнението.

**(2)** Изпълнението на Проекта започва от датата на сключване на настоящия Договор и приключва със завършването на всички дейности по Проекта, така както са одобрени от Програмния оператор, в срока по ал. 1.

**(3)** Никое удължаване на срока по ал. 1 не може да включва срок след 30.04.2024 г.

**Чл. 5.** **(1)** Бенефициентът изпълнява Проекта със следния/ите Партньор/и:

- [*пълно наименование на партньора съгласно регистрацията му*], със седалище .................. и адрес на управление:......................... [*адрес на управление*], ЕИК или еквивалентен официален регистрационен номер, ако има такъв.

- ..........................................

- ..........................................

**(2)** Отношенията между Бенефициента и Партньора/ите се уреждат със Споразумение/я за партньорство.

**(3)** Без да се засягат предвидените в Общите условия изключения, разходите, извършени от Партньора по Проекта, са обект на същите правила и ограничения, които важат и за разходите, извършени от Бенефициента по Проекта.

**(4)** При предстояща промяна в настоящия Договор, която засяга Партньора/ите, Бенефициентът представя доказателство, че Партньорът/ите е/са уведомен/и за планираната промяна.

***ИЛИ***

**Чл. 5.** Бенефициентът изпълнява Проекта без Партньори.

**Раздел II**

**ПРАВНА РАМКА ЗА ПРЕДОСТАВЯНЕ НА БЕЗВЪЗМЕЗДНАТА ФИНАНСОВА ПОМОЩ**

**Чл. 6. (1)** Следните документи установяват задължителната за прилагане правна рамка за предоставяне на безвъзмездната финансова помощ по настоящия Договор:

* 1. Протокол 38B към Споразумението на ЕИП относно Финансовия механизъм на Европейското икономическо пространство 2014-2021;
  2. Регламент относно изпълнението на ФМ на ЕИП 2014-2021 (Регламента);
  3. Меморандум за разбирателство относно изпълнението на ФМ на ЕИП 2014-2021 между Република България и Исландия, Княжество Лихтенщайн и Кралство Норвегия, подписан на 9 декември 2016 г., ратифициран със закон, приет от 43-то Народно събрание на 13 януари 2017 г. (обн., ДВ, бр. 8 от 2017 г.);
  4. Програмното споразумение между Комитета на финансовия механизъм и Националното координационно звено на Република България за финансиране на програма „Енергия от възобновяеми източници, енергийна ефективност, енергийна сигурност“, подписано на 21.06.2018 г.
  5. Споразумението за изпълнение на програма „Енергия от възобновяеми източници, енергийна ефективност, енергийна сигурност“ между Националното координационно звено (НКЗ) и Министерството на енергетиката, подписано на 27.07.2018 г.
  6. Насоки (правила, указания и други), приети от Комитета на ФМ.

**(2)** При изпълнение на задълженията си по настоящия Договор, Бенефициентът следва да спазва и:

1. приложимата национална правна уредба;

2. приложимите разпоредби от правото на Европейския съюз;

3. приложимите указания на Министерство на финансите, публикувани на интернет страницата на Програмата,

4. други правнообвързващи документи, посочени в Общите условия;

5. ръководството на Бенефициента по Програма ВЕЕЕЕС.

**(3)** С подписване на настоящия Договор Бенефициентът декларира, че е запознат със съдържанието на посочените в ал. 1 и ал. 2 споразумения, нормативни актове и правила и приема произтичащите от тях условия за изпълнение на Проекта.

**(4)** Актовете от правната рамка по ал. 1 се ползват с предимство пред актовете по ал. 2.

**(5)** Всяко действие или бездействие на страна по този Договор, както и на Партньор на Бенефициента, което е несъвместимо с приложимите споразумения, нормативни актове и правила, се счита за нарушение на Договора.

**Раздел III**

**РАЗМЕР НА БЕЗВЪЗМЕЗДНАТА ФИНАНСОВА ПОМОЩ.**

**Чл. 7. (1)** Общата стойност на Проекта е в размер на …………… [*цифром и словом*] лева или ………………….[*цифром и словом*] евро без ДДС.

1. Максималния размер на предоставената безвъзмездна финансова помощ е …………… [*цифром и словом*] лева или …………… [*цифром и словом*] евро, съгласно одобрения от Програмния оператор бюджет на проектното предложение .
2. Бенефициентът осигурява (ако е приложимо) собствен принос по Проекта в размер на ............................................ [*цифром и словом*] лева или ............................................ [*цифром и словом*] евро, съгласно одобрения от Програмния оператор бюджет на проектното предложение.

**ИЛИ**

**(3)** Съгласно одобрения от Програмния оператор бюджет на проектното предложение по Проекта не е предвидено осигуряването на собствен принос на Бенефициента.

1. При изчисляване на непреките (режийни) разходи по този договор ще се прилага методът по чл. 35, ал. 2, т. …… [*посочва се конкретната точка 1, 2, 3 или 4*] от Общите условия и максималната им стойност по Проекта е:
2. За Бенефициента – ............................................ [*цифром и словом*] лева или ............................................ [*цифром и словом*] евро;
3. За Партньора - ............................................ [*цифром и словом*] лева или ............................................ [*цифром и словом*] евро.

**ИЛИ**

**(4)** По Проекта не са предвидени непреки (режийни) разходи.

1. Интензитета на предоставяната безвъзмездна финансова помощ е до …… на сто от допустимите разходи по Проекта.
2. Средствата ще се превеждат по посочена от Бенефициента банкова сметка.
3. За Партньора ……………… [*пълно наименование на партньора съгласно регистрацията му*] е приложим режимът на „не помощ“.

**ИЛИ**

1. За Партньора ……………… [*пълно наименование на партньора съгласно регистрацията му*] е приложим режимът, установен от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis (ОВ, L 352 от 24.12.2013 г.).

**Чл. 8.** **(1)** Бенефициентът следва да покрие всички недопустими разходи, направени при изпълнение на дейностите по Проекта, със свои средства.

**(2)** В случай на надвишаване на договорения размер на допустимите разходи в резултат на увеличаване на цени, не добро планиране и др., необходимите допълнителни разходи следва да бъдат осигурени за сметка на Бенефициента.

**Раздел IV**

**ОТЧИТАНЕ НА БЕНЕФИЦИЕНТА, ДОПУСТИМИ РАЗХОДИ, ВЕРИФИКАЦИЯ И ПЛАЩАНИЯ**

**Чл. 9.** Бенефициентът е длъжен да предоставя на Програмния оператор пълна и регулярна отчетност по изпълнението на Проекта, както следва:

* 1. Междинни отчети по Проекта, изготвени по образец, в съответствие с Общите условия и Ръководството на Бенефициента, в следните срокове:
  2. До 10 май за дейностите, изпълнени в периода 1 януари – 30 април;
  3. До 10 септември за дейностите, изпълнени в периода 1 май – 31 август;
  4. До 10 януари за дейностите, изпълнени в периода 1 септември – 31 декември.
  5. Окончателен отчет по Проекта, изготвен по образец, в съответствие с Общите условия и Ръководството на Бенефициента – в срок до 2 месеца след приключване на изпълнението на Проекта съгласно чл. 4, ал. 1.

**Чл. 10. (1)** Разходите за изпълнение на Проекта са допустими, когато са извършени действително от Бенефициента или Партньора/ите, съответстват на критериите съгласно чл. 8.2 от Регламента и попадат в категориите и покриват условията за допустими преки разходи съгласно чл. 8.3 от Регламента, за стандартни размери на единични разходи съгласно чл. 8.4 от Регламента или за непреки разходи по чл. 8.5 от Регламента.

**(2)** Началната дата на допустимост на разходите по Проекта е датата на подписване на настоящия Договор, а крайната дата е датата, на която изтича срокът, посочен в чл. 4, ал. 1.

**(3)** По изключение, разходи, по отношение на които е издадена фактура след крайната дата на допустимост, също се считат за извършени в рамките на периода на допустимост, ако плащането е извършено в срок до 30 дни от крайната дата за допустимост.

**(4)** Подробни правила относно допустимостта на разходите и правилата за доказване на извършените разходи са определени в Общите условия.

**Чл. 11.** **(1)** Плащанията по настоящия Договор се извършват по искане на Бенефициента и при условия съгласно Общите условия и Ръководството на Бенефициента.

**(2)** Плащанията по настоящия Договор се извършват при наличие на разполагаем лимит, както следва:

* 1. Авансово плащане;
  2. Междинно/и плащане/ия;
  3. Окончателно плащане.

**Чл. 12.** **(1)** Авансовото плащане е в размер до 30% от размера на предоставената безвъзмездна финансова помощ съгласно чл. 7, ал. 2.

**(2)** Авансовото плащане се извършва в срок до 1 (един) месец след подаване през ИСУН 2020 на искане за авансово плащане с приложени:

1. запис на заповед за сумата в размер на аванса;
2. финансова идентификация;
3. декларация за минимални и държавни помощи(ако е приложимо).

**(3)** Обезпечението по ал. 2, т. 1 се представя на Програмния оператор и в оригинал.

**Чл. 13.** **(1)** Междинно плащане се извършва след подаване през ИСУН 2020 на искане за междинно плащане в срок до 10 работни дни след одобрение на съответния междинен отчет.

**(2)** Общият размер на авансовото и междинните плащания не може да надхвърли 80% (осемдесет на сто) от предоставената безвъзмездна финансова помощ по чл. 7, ал. 2 от настоящия Договор.

**(3)** Бенефициентът не може да подава искане за междинно или окончателно плащане, преди да е изпълнил задължението си съгласно чл. 16, ал. 2, т. 14.

**Чл. 14.** **(1)** Окончателно плащане се извършва след подаване през ИСУН 2020 на искане за окончателно плащане в срок до 10 работни дни след одобрение на окончателния отчет.

**(2)** Размерът на окончателното плащане се изчислява, като от всички верифицирани разходи по Проекта, финансирани чрез безвъзмездната финансова помощ, се приспаднат извършените авансово и междинни плащания.

**Чл. 15.** При верифициране на разходите Програмния оператор проверява съответствието на изпълнените дейности със заложеното в проектното предложение и договорите с изпълнителите.

**Раздел V**

**ПРАВА И ЗАДЪЛЖЕНИЯ НА СТРАНИТЕ**

**Чл. 16. (1)** Бенефициентът е длъжен да изпълни всички предвидени дейности по Проекта съгласно проектното предложение.

**(2)** При изпълнението на дейности по Проекта, Бенефициентът е длъжен:

1. Да спазва всички приложими изисквания съгласно чл. 6 и настоящия Договор;
2. Да осигури изпълнението на дейностите в съответствие с целите, резултатите, индикаторите;
3. Да изразходва средствата от безвъзмездната финансова помощ ефективно и в съответствие с принципите за добро финансово управление;
4. Да прилага при избора на изпълнители на дейностите по Проекта Закона за обществените поръчки и Правилника за прилагане на Закона за обществените поръчки.
5. Да осигури устойчивост на резултатите по Договора за срок от минимум 5 години след приключване изпълнението на Проекта. В рамките на този срок Бенефициентът е длъжен да изпълнява задължението си да не прехвърля правото на собственост върху обекта, изграден в резултат на инвестицията по настоящия Договор, да не променя предназначението на активите, придобити в резултат на изпълнението на Проекта, както и да не сключва договори от всякакъв характер с трети лица и/или извършва други действия, които биха могли да доведат до значително изменение в резултатите от Проекта;
6. В случаите, когато цялата стойност на закупеното оборудване е допустима по Проекта в съответствие с чл. 8.3.1, б. „в“ от Регламента и/или по Проекта са извършени разходи за закупуване, изграждане, реконструкция или основен ремонт на сграда - да застрахова оборудването и/или сградата срещу кражби, умишлени действия на трети лица, пожар и други природни бедствия и други относими рискове за периода на Проекта и за минимум 5 години след приключване изпълнението на Проекта;
7. В случаите по т. 6 и за периода по същата точка ежегодно да осигурява подходящи ресурси за поддръжката на оборудването и/или на сградата. Информация за осигурените ресурси се представя на Програмния оператор до 31 януари за текущата година;
8. Да уведоми Програмния оператор относно всички обстоятелства, които биха засегнали изпълнението на дейностите или на задълженията, произтичащи от този Договор;
9. Да осигури високо ниво на прозрачност и отчетност, както и спазване на принципите на добро управление, устойчиво развитие и равенство между половете;
10. Да поддържа отделна счетоводна система или подходяща счетоводна отчетност на аналитично ниво по отношение на всички разходи, свързани с изпълнението на дейностите в съответствие с българските счетоводни правила;
11. Да носи цялата отговорност по отношение на възможни щети, причинени от Партньора или трети лица в процеса на изпълнение на дейностите по Проекта;
12. Да предоставя при поискване от Програмния оператор, Сертифициращия орган (СО), Офиса на ФМ/Комитета на ФМ, НКЗ, националните одитиращи органи и одитиращите органи на страните-донори и други одитни и контролиращи органи, определени от Офиса на ФМ на ЕИП, цялата документация и информация, свързана с изпълнението на дейностите по Проекта. Бенефициентът следва да гарантира, че информацията, предоставена на Програмния оператор или на други заинтересовани страни, е изчерпателна и вярна.
13. Да осигури подходящи мерки за информация и публичност, в съответствие с Плана за информация и публичност, включен в одобреното проектно предложение и с Наръчника за комуникация и дизайн и Анекс 3 към Регламента;
14. Да представи одобрен работен проект, в срок до 10 работни дни след одобряването му, но не по-късно от 10 (десет) месеца от сключване на настоящия договор, когато такъв не е бил представен с подаването на проектното предложение.
15. Да спазва изискванията на екологичното законодателството, в т.ч. всички отпадъци или извлечени материали от дейностите по проекта се използват повторно, рециклират се, третират се и/или се депонират по екологосъобразен начин.

**(3)** Когато проектното предложение не включва работен проект и след изготвянето на такъв се установи, че показателите за енергийна ефективност и размера на инвестиционните разходи, заложени в работния проект, не съответстват на или не водят до по-добри резултати спрямо определените в обследването за енергийна ефективност технически параметри и инвестиционни разходи, се счита, че е налице неизпълнение на Проекта и Договора.

**Чл. 17. (1)** В периода на изпълнение на Проекта Програмният оператор е длъжен:

1. Да информира своевременно Бенефициента за възникнали промени в изискванията на Офиса на ФМ на ЕИП и страните-донори по отношение на отделни аспекти и/или етапи от изпълнението на дейностите по Проекта;
2. Да оказва съдействие на Бенефициента с оглед на успешното изпълнение на дейностите по Проекта, включително при необходимост от консултиране с Офиса на ФМ на ЕИП по възникнали специфични въпроси.

**(2)** Програмният оператор има право да спре или да прекрати финансирането на Проекта, когато е взето такова решение от страна на Програмния оператор, НКЗ или Офиса на ФМ, както и да поиска възстановяване на платени суми, или да направи прихващане на суми, дължими от и на Бенефициента, при условия и по ред, определени в Общите условия.

**Чл. 18.** Програмният Оператор, НКЗ и Офисът на ФМ на ЕИП не носят никаква отговорност във връзка с изпълнението на дейностите по Проекта.

**Раздел VI.**

**МОНИТОРИНГ И ВЕРИФИЦИРАНЕ. АРХИВ**

**Чл. 19.** Програмният Оператор прилага процедури за проверка на изпълнението на Проекта и разходите, извършени от Бенефициента (мониторинг и верифициране), по документи и на място при условия и по ред, определени в Общите условия. Бенефициентът се задължава да предоставя пълен достъп до документацията по Проекта и до мястото на изпълнение на дейностите по Проекта.

**Чл. 20.** Бенефициентът е длъжен да съхранява документацията по Проекта през периода на изпълнение на Проекта и за срок от 3 години от одобрението от страна на Офиса на ФМ на Окончателния доклад на Програмата, а в случаите на предоставяне на минимална или държавна помощ – минимум 10 години от предоставянето на помощта, и не по-кратък от предвидения за определени документи специален срок по българското законодателство. При завеждане на административни, досъдебни или съдебни производства, свързани с изпълнението на Проекта, Бенефициентът е длъжен, в допълнение към задължението по предходното изречение, да съхранява документацията най-малко 1 година след датата на приключване на производствата.

**Раздел VII.**

**НЕИЗПЪЛНЕНИЕ НА ДОГОВОРА. НЕРЕДНОСТИ**

**Чл. 21. (1)** При установяване на нередност, друго неизпълнение на условие или задължение по настоящия Договор, включително Общите условия, или по приложение към него, Програмният оператор налага финансова корекция в размер на определена сума или на процент върху стойността на реално извършените и допустими за верификация разходи по Проекта, съответно изисква възстановяване на недължимо платени и неправомерно получени суми.

**(2)** При определяне на размера на финансовата корекция Програмния оператор използва като референция Насоките за определяне на финансови корекции, които да бъдат извършвани от Европейската комисия, спрямо разходите, финансирани от ЕС съгласно принципа на споделено управление, за несъответствие с правилата на обществени поръчки, одобрени с Решение С (2019) 3452 от 14.05.2019 г., като се отчитат спецификите на Регламента за изпълнение на ФМ на ЕИП.

**(3)** Условията и редът за налагане на финансови корекции и за възстановяване на недължимо платени и неправомерно получени суми са определени в Общите условия.

**(4)** Програмният оператор може да прекрати едностранно Договора без предизвестие:

1. в случаите по чл. 16, ал. 3;

2. когато в срок до 10 (десет) месеца от сключване на настоящия договор Бенефициентът не представи одобрен работен проект, когато такъв не е бил представен с подаването на проектното предложение.

**(5)** При прекратяване в хипотеза по ал. 4 Програмният оператор не дължи каквито и да било обезщетения, а Бенефициентът е длъжен в 14-дневен срок от получаване на уведомлението за прекратяване да възстанови всички получени по договора суми.

**Раздел VIII.**

**ЗАКЛЮЧИТЕЛНИ КЛАУЗИ**

**Чл. 22. (1)** Изменения и допълнения към настоящия Договор могат да бъдат правени единствено по взаимно съгласие между страните, при условия и по ред определени в Общите условия.

**(2)** Независимо от предходната разпоредба, Програмният операторима право едностранно да променя Общите условия и съдържанието на образците, публикувани на страницата на Програмата. В случай на промяна на Общите условия или в някои от образците, тя влиза в сила 14 дни след уведомяване на Бенефициента.

**Чл. 23. (1)** Програмният оператор изпраща уведомления до Бенефициента посредством системата ИСУН в приложимите случаи.

**(2)** Кореспонденцията, свързана с настоящия Договор, е чрез системата ИСУН в приложимите случаи, а в останалите случаи - в писмена форма и изпратена на следните адреси:

За Програмния оператор:

Министерство на енергетиката

Ръководител на Програмния оператор по

Програма „Възобновяема енергия,

енергийна ефективност и енергийна сигурност“

гр. София, 1000, ул. „Триадица“ 8,

адрес на електронна поща: eeagrants@me.government.bg.

За Бенефициента:

…………………………………

**Чл. 24.** При несъответствие между клаузите на Договора и тези на Приложенията, с предимство се прилагат разпоредбите на Договора. В случай на несъответствие между разпоредбите на Общите условия и тези на другите приложения, с предимство се прилагат Общите условия.

**Чл. 25.** За неуредените в настоящия Договор въпроси се прилагат разпоредбите и изискванията на актовете, посочени в чл. 6.

Настоящият Договор е съставен в 2 (два) оригинални екземпляра на български и 2 (два) оригинални екземпляра на английски език – по един за Програмния оператор и за Бенефициента. В случай на несъответствие междутекста на двата езика, водещ е българският език.

**Приложения – неразделна част от настоящия договор:**

1. Насоки за кандидатстване по открита процедура за подбор на проекти „Рехабилитация и модернизация на общинската инфраструктура - системи за външно изкуствено осветление на общините“
2. Общи условия
3. Проектно предложение
4. Споразумение за партньорство (ако е приложимо) (Приложение O към Насоките)
5. Декларация за липса / наличие на двойно финансиране (Приложение N към Насоките)
6. Декларация за държавни и минимални помощи (ако е приложимо) (Приложение M към Насоките)
7. Декларация за определенията за нередност и измама (Приложение E към Насоките)
8. Декларация относно статута по ЗДДС (Приложение J към Насоките)
9. Заявление за профил за достъп на ръководител на Бенефициента до ИСУН 2020 (Приложение R към Насоките)
10. Заявление за профил за достъп на упълномощени от бенефициента лица до ИСУН 2020 (Приложение S към Насоките)
11. Пълномощно или друг документ за упълномощаване (ако е приложимо)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | **За Бенефициента:** | **За**  **Програмния Оператор:** | | **Име:** | **Име:** | | **Длъжност:** | **Длъжност:** | | **Подпис:** ……………………………………………….. | **Подпис:** ……………………………………………….. | | **Дата:** | **Дата:** | |

**Име: Име:**

**Длъжност: Длъжност:**

*лице (лица) лице (лица)*

*с право на втори подпис с право на втори подпис*

**Подпис: Подпис:**

**Дата: Дата:**